Yera la capital de la Tinenza de la Penya de Aznar Laganya, y dependeba de lo bispe de Zaragoza. Lo castiello de Val de Robres que se vei ye un palacio residencial de los bispes, pero se crei que anteriorment i habió un castiello u torraza con función defensiva. Bi ha una hipotesi toponimica que diz que l'antigo lugar Vall de Roures la vella yera en lo poblau ibero-román y alto medieval de la Torre Gachero, y que cambió ta l'actual emplazamiento en la Edat Meya.